Projektas

LIETUVOS RESPUBLIKOS VYRIAUSYBĖ

NUTARIMAS

Dėl LIETUVOS RESPUBLIKOS VYRIAUSYBĖS 1992 M. GEGUŽĖS 12 D. NUTARIMO NR. 343 „DĖL SPECIALIŲJŲ ŽEMĖS IR MIŠKO NAUDOJIMO SĄLYGŲ PATVIRTINIMO“ PAKEITIMO

2015 m. _________ __ d. Nr. ____

Vilnius

Įgyvendindama 2014 m. vasario 12 d. Komisijos reglamentą (ES) Nr. 139/2014, kuriuo pagal Europos Parlamento ir Tarybos reglamentą (EB) Nr. 216/2008 nustatomi su aerodromais susiję reikalavimai ir administracinės procedūros (OL 2014 L 44, p. 1), Lietuvos Respublikos Vyriausybė n u t a r i a:

Pakeisti Specialiąsias žemės ir miško naudojimo sąlygas, patvirtintas Lietuvos Respublikos Vyriausybės 1992 m. gegužės 12 d. nutarimu Nr. 343 „Dėl Specialiųjų žemės ir miško naudojimo sąlygų patvirtinimo“:

1.	Pakeisti V skyriaus pavadinimą ir jį išdėstyti taip:

„V. AERODROMO APSAUGOS ZONOS IR AERODROMO SANITARINĖS APSAUGOS ZONA“.

2.	Pakeisti 16 punktą ir jį išdėstyti taip:

„16. Nustatomos šios karinio aerodromo ir civilinio aerodromo apsaugos zonos:

16.1. aerodromo apsaugos zona A – žemės ir (ar) vandens paviršiaus plotas, apribotas lygiašonės trapecijos, kurios mažesnis pagrindas sutampa su kilimo ir tūpimo tako (toliau – KTT) galu, o didesnis yra nutolęs nuo KTT galo tokiu atstumu:

16.1.1. 1200 m (aerodromo, kurio KTT ilgis iki 1200 m); šiuo atveju trapecijos mažesniojo pagrindo ilgis – 60 m, o didesniojo – 420 m;

16.1.2. 3400 m (aerodromo, kurio KTT ilgis 1200 m ir didesnis); šiuo atveju trapecijos mažesniojo pagrindo ilgis – 300 m, o didesniojo – 1400 m;

16.2. aerodromo apsaugos zona B – žemės ir (ar) vandens paviršiaus plotas, apribotas linijos, nutolusios nuo KTT išilginės ašies ir KTT slenksčio tokiu atstumu (išskyrus aerodromo apsaugos zoną A):

16.2.1. 200 m (aerodromo, kurio KTT ilgis iki 1200 m);

16.2.2. 300 m (aerodromo, kurio KTT ilgis 1200 m ir didesnis);

16.3. aerodromo apsaugos zona C – žemės ir (ar) vandens paviršiaus plotas nuo aerodromo apsaugos zonos B krašto iki linijos, nutolusios nuo KTT išilginės ašies ir KTT slenksčio tokiu atstumu (išskyrus aerodromo apsaugos zoną A):

16.3.1. 300 m (aerodromo, kurio KTT ilgis iki 1200 m);

16.3.2. 600 m (aerodromo, kurio KTT ilgis 1200 m ir didesnis);

16.4. aerodromo apsaugos zona D – žemės ir (ar) vandens paviršiaus plotas nuo aerodromo apsaugos zonos C krašto iki linijos, nutolusios nuo KTT išilginės ašies ir KTT slenksčio tokiu atstumu:

16.4.1. 2,7 km (aerodromo, kurio KTT ilgis iki 800 m);

16.4.2. 3,6 km (aerodromo, kurio KTT ilgis 800 m ir didesnis, bet mažesnis nei 1200 m);

16.4.3. 5,1 km (aerodromo, kurio KTT ilgis 1200 m ir didesnis);

16.5. aerodromo apsaugos zona E (taikoma tik aerodromams, kurių KTT ilgis 1200 m ir didesnis) – žemės ir (ar) vandens paviršiaus plotas nuo aerodromo apsaugos zonos D krašto iki apskritimo, kurio centras yra aerodromo kontrolės taškas ir spindulys – 15 km, linijos.“

3. Papildyti 161 punktu:

„161. Nesuderinus Aviacijai galinčių kliudyti statinių statybos bei rekonstravimo ir įrenginių įrengimo derinimo tvarkos aprašo, patvirtinto Lietuvos Respublikos Vyriausybės 2012 m. gegužės 29 d. nutarimu Nr. 625 „Dėl Aviacijai galinčių kliudyti statinių statybos bei rekonstravimo ir įrenginių įrengimo derinimo tvarkos aprašo patvirtinimo“, nustatyta tvarka, draudžiama toliau nurodytose aerodromo apsaugos zonose:

161.1. apsaugos zonose A ir B – statyti ir rekonstruoti statinius ir įrengti įrenginius, nepriklausomai nuo jų aukščio;

161.2. apsaugos zonoje C – statyti ir rekonstruoti statinius ir įrengti įrenginius, kurių aukštis aerodromo žemiausio KTT slenksčio altitudės atžvilgiu yra 20 m ir didesnis;

161.3. apsaugos zonoje D – statyti ir rekonstruoti statinius ir įrengti įrenginius, kurių aukštis aerodromo žemiausio KTT slenksčio altitudės atžvilgiu yra 45 m ir didesnis;

161.4. apsaugos zonoje E statyti ir rekonstruoti statinius ir įrengti įrenginius, kurių aukštis aerodromo žemiausio KTT slenksčio altitudės atžvilgiu yra 100 m ir didesnis;

161.5. apsaugos zonose A, B ir C – sodinti želdinius (išskyrus žolinius augalus), įveisti miškus, parkus, medelynus, pramoninius sodus;

161.6. apsaugos zonose A, B, C, D ir E:

161.6.1. tiesti elektros tinklus ir elektroninių ryšių infrastruktūros linijas (išskyrus požemines), statyti statinius ir įrengti įrenginius, kurie skleidžia radijo ir elektromagnetines bangas, spinduliuoja ar atspindi šviesą, keldami pavojų orlaivių skrydžių saugai, ir gali turėti neigiamą įtaką aviacijos ryšių, navigacijos ir stebėjimo sistemų veiklai, taip pat dėl kurių veiklos blogėja matomumas;

161.6.2. statyti ar rekonstruoti fermas, sąvartynus ir kitus statinius, apie kuriuos telksis paukščiai ir laukiniai gyvūnai.“

4. Pakeisti 173.14 papunktį ir jį išdėstyti taip:

„173.14. skraidyti orlaiviais, kuriuose įrengtas (-i) variklis (-iai), žemiau kaip vieno kilometro aukštyje, išskyrus stichinių nelaimių, paieškos ir gelbėjimo, nusikalstamų veikų užkardymo ir jas padariusių asmenų nustatymo bei sulaikymo ir karinės jėgos naudojimo taikos metu atvejus arba tuos atvejus, kai tarptautinių oro uostų prieigose orlaiviai skrenda nustatytų skrydžių maršrutais;“.

Ministras Pirmininkas

Susisiekimo ministras